Document ID: /roh_data/filtered/swiss_laws_in_ROH.jsonl.gz/401

935.500

Lescha davart gieus per daners dal chantun Grischun (LCGD)

dals 27-08-2020 (versiun dals 01-01-2021)

Il Cussegl grond dal chantun Grischun1),

sa basond sin l'art. 31 al. 1 da la Constituziun chantunala2), suenter avair gì invista da la missiva da la Regenza dals 7 da schaner 20203),

concluda:

1. Disposiziuns generalas

Object

Art.  1 1 Questa lescha regla l'admissibladad, la realisaziun sco er la surveglianza da gieus per   daners,   las   mesiras   chantunalas   per   cumbatter   cunter   ils   gieus   per   daners excessivs   e   la   taxaziun   dals   casinos,   uschenavant   ch'il   dretg   federal   admetta regulaziuns intrachantunalas.

Noziuns

Art.  2 1 Las definiziuns ch'èn cuntegnidas en la Lescha federala davart gieus per daners 4) èn applitgablas, nun ch'il dretg chantunal prevesia insatge auter.

2. Gieus per daners

Art.  3 1 Igl è scumandà d'organisar gieus d'inschign gronds.

Gieus da gronda extensiun

1) PCG 2020/2021, 85 2) DG 110.100 3) pagina 869 4) CS 935.51 * tabellas da las modificaziuns a la fin dal relasch

1

935.500

Gieus da pitschna extensiun

Art.  4 1 Gieus da pitschna extensiun dastgan vegnir realisads en il chantun Grischun, sche las prescripziuns federalas e chantunalas tenor il dretg da gieus per daners vegnan observadas.

Protecziun da persunas minorennas

Art.  5 1 Persunas minorennas na dastgan betg sa participar a turniers da poker pitschens.

2 L'organisatura u l'organisatur da gieus è responsabla u responsabel ch'il scumond vegnia observà.

Lottarias da divertiment

Art.  6 1 Las   organisaturas   ed   ils   organisaturs   da   lottarias   da   divertiment   na   dastgan emploiar naginas persunas che obtegnan entradas cun organisar u cun realisar gieus per   daners.   Sche   l'organisaziun   u   la   realisaziun   da   lottarias   da   divertiment   vegn surdada a terzas persunas, ston questas terzas persunas persequitar intents d'utilitad publica.

2 Las   organisaturas   ed   ils   organisaturs   annunzian   a   l'Autoritad   chantunala   da surveglianza e d'execuziun las lottarias da divertiment 14 dis avant lur realisaziun.

Art.  7 Incumbensas da l'autoritad chantunala da surveglianza e d'execuziun 1 L'Autoritad chantunala da surveglianza e d'execuziun examinescha, sch'i dovra ina permissiun per gieus da pitschna extensiun, conceda las permissiuns necessarias e surveglia la realisaziun da gieus da pitschna extensiun che dovran ina permissiun e da lottarias da divertiment suttamessas a l'obligaziun d'annunzia.

2 Per   ademplir   sias   incumbensas   da   surveglianza   e   d'execuziun   po   ella   surdar incumbensas a la Polizia chantunala, sch'igl exista il privel concret ch'i pudessan vegnir commess malfatgs.

Infurmaziun

Art.  8 1 L'Autoritad   chantunala   da   surveglianza   e   d'execuziun   infurmescha   en   moda adequata davart las premissas da la permissiun che ston vegnir ademplidas e davart ils documents che ston vegnir inoltrads en il rom da la procedura da permissiun.

Art.  9

Elavuraziun da datas persunalas ord decisiuns penalas e consegna da decisiuns penalas

1 L'Autoritad chantunala da surveglianza e d'execuziun è autorisada d'elavurar datas persunalas ord decisiuns penalas.

2 Ella dastga consegnar decisiuns penalas ad autras Autoritads incumbensadas cun l'execuziun dal dretg da gieus per daners.

2

935.500

3. Cumbat cunter ils privels dals gieus per daners excessivs

Art.  10

Incumbensas dal Post spezialisà per prevenziun e per cumbat cunter dependenza

1 Il Post spezialisà per prevenziun e per cumbat cunter dependenza prenda mesiras preventivas cunter gieus per daners excessivs e garantescha ina purschida adequata da   cussegliaziun   e   da   tractament   per   persunas   ch'èn   en   privel   da   daventar dependentas dal gieu e per persunas ch'èn dependentas dal gieu e per lur conturns.

2 Per quest intent po el collavurar cun auters chantuns e far contracts cun purschidras e purschiders publics e privats.

3 Il Post spezialisà per prevenziun e per cumbat cunter dependenza decida davart l'utilisaziun dals meds finanzials ch'il chantun obtegna per cumbatter cunter gieus per daners excessivs.

4 El designescha las persunas spezialisadas che pon vegnir integradas en proceduras d'annullaziun che pertutgan scumonds da giugar.

Elavuraziun da datas

Art.  11 1 Per ademplir sias incumbensas legalas po il Post spezialisà per prevenziun e per cumbat   cunter   dependenza   elavurar   datas   persunalas,   inclusiv   datas   persunalas spezialmain   sensiblas   davart   la   sanadad,   davart   mesiras   da   l'agid   social,   davart persecuziuns e sancziuns administrativas u penalas.

4. Taxaziun da gudogns dal gieu

Obligaziun da pajar taglia e calculaziun

Art.  12 1 Ils casinos che han ina concessiun tenor la Lescha da gieus per daners5) èn obligads da pajar taglia.

2 Il   chantun   incassescha   la   tariffa   da   taglia   ch'è   admessa   maximalmain   tenor   la Lescha da gieus per daners.

Incassament da la taglia sin casinos

Art.  13 1 La taglia sin casinos vegn incassada sin la taxa federala sin casinos ch'è vegnida imponida cun vigur legala.

2 Il chantun incassescha posteriuramain taxas da bul chantunalas inclusiv tschains, sche la Cumissiun federala da bancas da gieu fa in incassament posteriur – sin basa da la lescha da gieus per daners – e sche quest incassament obtegna vigur legala.

5) CS 935.51

3

935.500

Taxaziun ed incassament

Art.  14 1 La Regenza po surdar a la Cumissiun federala da bancas da gieu l'imposiziun e l'incassament da la taglia chantunala sin casinos.

5. Disposiziuns penalas

Surpassaments tenor il dretg da gieus per daners

Art.  15 1 L'organisatura u l'organisatur da turniers da poker pitschens vegn chastià cun ina multa,   sch'ella   u   el   lascha   participar   persunas   minorennas   a   turniers   da   poker pitschens.

2 L'organisatura u l'organisatur da lottarias da divertiment vegn chastià cun ina multa da fin 500 francs, sch'ella u el cuntrafa a l'artitgel 6. Autras persunas che cuntrafan a l'artitgel 6 alinea 1, vegnan chastiadas cun ina multa.

4

935.500

Tabella da las modificaziuns - tenor conclus

Conclus 27-08-2020

Entrada en vigur 01-01-2021

Element relasch

Modificaziun emprima versiun

Publicaziun en la CUL 2020-062

5

935.500

Tabella da las modificaziuns - tenor element

Element relasch

Conclus 27-08-2020

Entrada en vigur 01-01-2021

Modificaziun emprima versiun

Publicaziun en la CUL 2020-062

6